TULD JERUUSALEMMAST
Head vaatajad, rõõm teiega täna kohtuda!
Shalom teile Jeruusalemmast!
Täna räägin usust.
Selle nädala piiblilugemisosa nimi
on Va'yira 'Ja Issand ilmus".
Loeme 1.Moosese 18. peatükist, alates esimesest salmist.
Vähehaaval näeme, mida Püha Vaim meile selle kohta ilmutab.
"Ja Issand ilmutas ennast temale Mamre tammikus,
kui ta istus telgi ukse ees kõige palavamal päevaajal."
Rabide kommentaarid selle kohta on huvitavad.
Nende järgi oli möödunud kolm päeva Aabrahami ümberlõikamisest.
Ta oli 99-aastane.
Arstide väitel
on valud kolmandal päeval kõige tõsisemad.
Ta istus oma telgi uksel.
Aabrahamil oli telk, mille kõik neli külge olid avatud.
Kõik said tulla sisse,
ja nad kuulsid et eksisteerib vaid üks Jumal.
Ta rääkis neile Jumala kuningriigist
ja sellest, et taevas on armastav Jumal.
Ta õhutas uskuma elavat Jumalat,
kogu maailma ebajumalate asemel.
Huvitav on seegi, et siis oli kuum.
Jumal lasi päikesel paista.
See on huvitav.
Lõpuks sai Aabraham rahus olla ja puhata.
Aabraham oli siiski heasüdamlik ja õige.
Ta ootas oma telgi uksel, juhul et keegi tuleb.
"Ta tõstis oma silmad üles ja vaatas,
ja ennäe, kolm meest seisid ta ees."
Ta pidas neid inimesteks, kuid nad olid inglid.
Pole öeldud, et nad 'tulid' tema juurde,
vaid nad 'seisid' tema ees.
Inglid ilmusid äkitselt.
Aabraham ei näinud neid tulemas,
vaid nad ilmusid äkitselt tema ette.
"Ja nähes neid, tõttas ta telgi ukse juurest neile vastu
ja kummardas maani
ning ütles:
'Issand, kui ma sinu silmis armu leian ...'
Paljud ei tea,
et Abraham istus Jumala ligiolus ehk Pühas Vaimus
ja vestles Jumalaga sügaval südames.
Ta ütles: "Issand, kui ma sinu silmis armu leian,
siis ära mine oma sulasest mööda!"
See oli salm 3, ja jätkame peagi salmiga 4.
Rabid seletavad,
et neid nähes pidas Abraham neid inimesteks.
Ta palus Jumalal enda juurde jääda,
isegi kui ta pidi need inimesed vastu võtta.
Saame siit
suure moraalse õppetunni.
Võime olla nii vaimsed, et meie usk liigutab mägesid,
aga kui meis pole armastust külaliste vastu,
nii nagu Jumala Sõna õpetab,
pole meie usk midagi väärt.
Aabraham palus, et Jumala ligiolu jääks temaga.
"'Toodagu nüüd pisut vett,
peske jalgu ja nõjatuge puu alla!
Ma toon palukese leiba, kinnitage südant,
enne kui edasi lähete,
kui juba kord olete oma sulase kaudu käimas!'
Ja nemad vastasid: 'Tee nõnda, nagu sa oled rääkinud!'
Ja Aabraham tõttas telki Saara juurde ning ütles:
'Võta ruttu kolm mõõtu nisujahu, sõtku ja tee kooke!'
Ja Aabraham jooksis karja juurde, võttis ühe noore ja ilusa vasika,
andis poisi kätte ja see tõttas seda valmistama.'"
Ta rääkis võõrastele leivapalukesest ja pisukesest veest,
enne tee jätkamist,
kuid ta võttis hoopis vasika
ja käskis Saaral häid kooke küpsetada.
Siit näeb õige inimese südant ja tõelist usku.
Õiged ei luba palju, aga teevad seda kogu südamest.
Uus Testament õpetab meid tegema kõike
Issanda nimel ja Issandale.
Nii teevad õiged.
Õelad lubavad palju, aga ei tee midagi.
Kas mäletate lugu,
kus Aabraham ostis Makpela koopa?
Kus see oligi?
Aabraham tuli ostma seda
matmispaigaks Saarale ja endale.
Öeldakse, et Aabraham olevat teadnud,
et see oli Aadama ja Eeva haud.
See on Hebronis.
Aabraham palus, et mees Makpela talle müüks,
aga mees lubas selle tasuta anda.
Aabraham siiski keeldus sellest,
sest ta ei tahtnud midagi tasuta võtta.
Keegi ei tohtinud väita, et ta rikastus teiste arvelt.
Mees lubas selle algul tasuta anda,
kuid küsis lõpuks 400 hõbeseeklit.
See oli suur hind.
Õige lubab vähe, kuid teeb seda armastusega.
Ta teeb rohkem kui lubab,
samal ajal kui teised lubavad palju, aga ei tee midagi.
See on tõeline usk Jumalasse.
Galaatlaste kirjas ütleb Paulus,
et usk on tegev armastuse kaudu.
Jumala antud usu vili
on armastus.
Tahtsin rääkida täna lõpuaegadest, aga jätan selle hiljemaks.
Olen veendunud, et elame lõpuaegadel,
ja peame laskma Pühal Vaimul oma südamed ümber lõigata,
nagu Aabraham lõigati ümber
99. eluaasta vanuses.
Meie, uue lepingu inimesed,
peame laskma oma südamed ümber lõigata.
Pange tähele, et alles pärast ümberlõikamist,
sai Aabraham lepingu lapse, tõotatud lapse Iisaki.
Kui te pole saanud oma elus seda, mis teile on lubatud,
laske Pühal Vaimul oma südamed ümber lõigata
kaheterase mõõga ehk Jumala Sõnaga.
Nii paranevad südamed.
Südame motiivid võivad olla ebapuhtad ja valed.
See on probleemiks.
Jumal tahab meid siiski õnnistada, sest Ta on seda juba lubanud.
Ta on ehk andnud meile mingi tõotuse ja unistuse.
Vajame südame ümberlõikamist.
Siis saab meie usk takistusteta töötada
ja võime võtta vastu selle, mis Jumal on meile valmistanud.
Pidagem siiski meeles,
et see pole meie, vaid Messia õigsuse tulemus,
sest Tema suri meie eest
ja tõusis surnuist, et meid õigeks teha.
1. Moosese 18:8 -
"Ja ta tõi võid, piima ja vasika, mis oli valmistatud,
ja pani nende ette;
ta ise seisis nende juures puu all, kui nad sõid."
Rabid jätavad selle kirjakoha tihti kommenteerimata.
Söömaaeg rikub koššer-reegleid, kuid me ei räägi täna sellest.
Me ju teame, et Messias vabastab vangid.
Ta vabastab inimesed vaimsest vanglast.
Ka rabid ise ütlevad,
et kui Messias tuleb, võib kõike süüa.
Ometi ei räägi ma täna sellest, vaid usust.
See, kes sööb, söögu Issanda nimel ja auks,
ja see kes keeldub söömast, keeldugu Issanda nimel ja auks,
nagu ütles apostel Paulus.
Siin öeldakse,
et ta seisis nende juures, kui nad sõid.
Ta käitus nagu teenija.
Tõeline usk on teenimine.
Meie isa Aabraham, meie rahva suurmees,
keda nimetatakse Jumala sõbraks,
seisis ja teenis oma külalisi,
keda ta pidas inimesteks, kuigi nad olid inglid.
Usk väljendub tegude kaudu.
See, kes usub, teenib ligimesi.
"Armasta oma ligimest nagu iseennast."
Nagu öeldakse,
võib evangeeliumit kuulda inimese suust,
kuid evangeeliumit võib ka näha.
Evangeliseerida saab nii sõnade kui tegudega.
Võime evangeliseerida sõnadega ja seda Issand käskiski meil teha.
Aga kui meie teod ei lähtu evangeeliumist,
ja puhtast südamest,
oleme asjata vaeva näinud.
"Siis nad küsisid temalt: 'Kus su naine Saara on?'
Ja ta vastas: 'Seal telgis.'"
Nende kodus oli teatud kord.
Meie, usklikud mehed, ei tohi unustada oma peresid.
"Kus su naine Saara on?"
Mõned mehed teenivad ja teevad igasugu asju,
kuid unustavad oma naise ja lapsed.
See pole õige.
Peagi näeme, mis tõeline usk on.
"Siis üks neist ütles: 'Ma tulen sinu juurde kindlasti tagasi
aasta pärast samal ajal, ja vaata, su naisel Saaral saab olema poeg!'
Ja Saara kuulis seda tema selja taga oleva telgi ukse juures
Aga Aabraham ja Saara olid vanad ja elatanud;
Saaral oli lakanud olemast ka see, mis muidu naistele on omane.
Ja Saara naeris iseeneses ja mõtles:
'Nüüd, kui ma olen vanaks jäänud, peaks mul veel himu olema!
Ja ka mu isand on vana.'"
Saara mõtles, et see pole tal enam võimalik
ja ka tema isand oli vana.
Ta austas Aabrahami väga.
Kallid õed, on tähtis austada oma abikaasasid.
Ka see on evangeeliumi kuulutamine,
kui pere elab Jumala Sõna põhimõtete järgi.
Vahel usklikud mehed ei hooli oma peredest sugugi,
ja naised räägivad oma meestega lugupidamatult.
See on kohutav ja seda ei tohiks meie seas olla!
Seejärel juhtub midagi huvitavat.
"Aga Issand ütles Aabrahamile: 'Miks Saara naerab ja ütleb:
Kas ma tõesti peaksin sünnitama, kuna ma ju olen vana?'"
Saara nimetas ju Aabrahami vanaks!
Issand ei paljastanud Aabrahamile, mida täpselt Saara mõtles.
Issand teab, mida inimene südames mõtleb.
"Inimene vaatab välisele, kuid Issand vaatab südame peale."
Issand hoidis sellega ära pinged Aabrahami ja Saara vahel.
Kujutlege, kui Issand oleks öelnud Aabrahamile:
"Saara arvas, et sa oled vana!"
See oleks Aabrahami masendanud.
Mõned "sõbrad" tekitavad meelega mehe ja naise vahel tülisid.
Ärge olge sellised saatana tööriistad!
Saatan teebki täpselt seda, süüdistab ja mõistab kohut.
Nii ütles Issand Aabrahamile midagi muud, kui Saara oli mõelnud.
Nüüd jõuame asja tuumani.
Kas peaks Issandal midagi olema võimatu?
Ma tulen su juurde tagasi aasta pärast samal ajal,
ja Saaral saab olema poeg!
Kuid Saara salgas, öeldes: 'Mina ei naernud.' Sest ta kartis.
Tema aga ütles: 'Sa naersid küll!'"
Saara ja Abrahami pojale pandi nimeks Iisak,
Yitzhak, 'ta naerab'.
Vahel mõtleme meie samamoodi.
Kui Saara arvas, et tema mees oli vana,
ja et ta isegi ei suuda enam sünnitada,
sest ta ei suutnud seda ju nooremanagi,
kuidas siis meiega lood on?
Näeme rasket olukorda ja oma puudusi,
oma pangaarve saldot ja kõiki raskusi,
ning siis ütleb Jumal, et täidab oma lubadused.
Me ei tahaks kahelda, aga kahtlused vallutavad siiski meie meeled.
Pidage siis meeles, et miski pole Issandale võimatu!
Hipale, 'olla võimatu'
lähtub samast juurest kui hapala, ehk 'abort'.
Issand ei tee aborte. Ta teab, et Tema sõna teostub.
Ta otsib vaid pinnast,
kuhu oma sõna külvata.
Jumal ei tee aborte. Talle pole miski võimatu.
Ta on teinud oma plaani juba enne seda, kui sa sündisid,
juba enne maailma rajamist.
Kõik Tema plaanid teostuvad Jeesuse nimel.
Seda me kõik usume.
Vahel me naerame isegi: "See on võimatu!"
Issand viis Aabrahami telgist välja
taevast vaatama.
Juudi traditsiooni järgi ütles Aabraham Issandale:
"Kõik tähed ütlevad mulle, et ma ei saa poega."
Aabraham tuli Kaldea Uurist,
kus oli kombeks tähtede järgi ennustada.
Issand õpetas Aabrahamile,
et Teda ja Tema rahvast ei valitse tähed,
vaid usk, mille Issand oli temasse istutanud.
Pidage see meeles, te Aabrahami pojad ja tütred!
Aabraham on kõigi iisraellaste ja Jeesusesse uskujate isa.
Oleme kõrgemal olukordadest, inimeste arvamustest
ja saatana plaanidest.
Pole mingit saatust ega horoskoope.
Aabraham uskus Issandat, ja see arvati talle õiguseks.
Temast sai Issanda sõber.
"Siis mehed tõusid sealt üles ja vaatasid alla Soodoma poole;
ja Aabraham läks koos nendega, neid saatma."
Ta austas oma külalisi ja saatis nad teele.
"Ja Issand ütles: 'Kas peaksin varjama Aabrahami eest, mida tahan teha?
Aabraham saab ometi suureks ja vägevaks rahvaks
ja tema kaudu õnnistatakse kõiki maailma rahvaid."
See tähendab Iisraeli rahvast.
Kõigi rahvaste saadav õnnistus tähendab seda tõotust,
et Messias lähtub sellest rahvast, Aabrahamist,
pärast mitmeid põlvkondi.
Jeesus on Aabrahami järeltulija.
Ta ütles, et ei või Aabrahami eest midagi salata.
Nüüd on Iisraeli silmade ees kate, mis ei lase neil oma Messiat näha.
Seepärast ütles Jeesus, et Aabraham nägi tema päeva ja rõõmustas.
Siis seda katet veel polnud.
See kate on endiselt kohal, kui meie rahvas loeb Pühakirja,
aga ühel päeval võtab Issand selle ära,
ja nad näevad Teda, kelle nad on läbi torganud,
nagu Sakarja ütleb.
Nad nutavad ja muretsevad Tema pärast ning võtavad Ta oma Messiaks.
Rõõmustan selle imelise sõnumi pärast.
Seepärast ma siin Iisraelis palvetan ja elangi.
Selleks me kõik elamegi,
et näha Jumala kuningriiki Iisraeli naasmas
ja Jeesust valitsemas kõigi rahvaste üle Taaveti troonil.
Sündigu Jeesuse nimel!
1. Moosese 18:19 -
"Sest ma tean temast, et ta käsib oma poegi
ja järeltulevat sugu
hoida Issanda teed ning teha, mis õige ja kohus,
et Issand võiks anda Aabrahamile, mis ta temale on tõotanud."
Aabraham ei elanud vaid iseenda jaoks,
vaid tal oli ülesandeks anda oma usk edasi järglastele.
Meiegi ülesanne on anda oma usk edasi tulevastele põlvedele.
Peame hoolitsema selle eest,
et meie usk ja põhimõtted,
ja kõik see, millest räägime, tuleks meie elus ilmsiks.
Lapsed mitte üksnes ei kuule, mida ütleme,
vaid ka näevad, kuidas elame.
Lapsed võivad küsida: "Kus on Aabrahami Jumal,
ja kus on meie isa Oreni Jumal?"
Meie lapsed saavad usu pärandiks,
kuid asi on palju enamas:
lapsed jätkavad seda teed edasi.
"Ma olen valinud nad (soome tõlge), et ta käsiks oma poegi
ja järeltulevat sugu hoida Issanda teed ..."
Tal oli suur pere.
Tema pere tähendab Iisraeli rahvast
ja kõiki, kes on ühinenud Iisraeliga.
"... hoida Issanda teed
ning teha, mis õige ja kohus,
et Issand võiks anda Aabrahamile,
mis ta temale on tõotanud."
See on tõeline usk ja sellest tahtsingi täna rääkida.
Peame kaitsma neid väärtusi ja põhimõtteid,
mis Püha Jumal on meisse istutanud,
ja andma need edasi järgmisele põlvkonnale
Messias Jeesuse nimel.
Palvetan, et Jumal õnnistaks teid,
ja et käiksite Jumala tahtes.
Isa, tervenda need, kes vajavad palvet ja tervenemist
ning anna neile rohkem,
kui nad on palunud ja oskavad ette kujutada!
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu, Jeesuse nimel!
Südamlikke tervitusi Jeruusalemmast, Oren Lev Ari.
Tõlge: Monika Jaaguri